พระราชบัญญัติพระราชบัญญัติจัดระเบียบการจอดยานยนตร์ในเขตเทศบาลและสุขาภิบาลพ.ศ.๒๕๐๓ ภูมิพลอดุลยเดชป.ร.ให้ไว้ณ วันที่ ๑๒ เมษายน พ.ศ. ๒๕๐๓เป็นปีที่๑๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดระเบียบการจอดยานยนตร์ในเขตเทศบาลและสุขาภิบาลจึงทรงพระกรุณาโปรดเกล้าฯให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญในฐานะรัฐสภาดังต่อไปนี้มาตรา ๑ พระราชบัญญัตินี้เรียกว่า พระราชบัญญัติจัดระเบียบการจอดยานยนตร์ในเขตเทศบาลและสุขาภิบาลพ.ศ. ๒๕๐๓มาตรา ๒[๑]พระราชบัญญัตินี้ให้ใช้บังคับในเขตเทศบาลนครกรุงเทพและเขตเทศบาลนครธนบุรีตั้งแต่วันถัดจากวันประกาศในราชกิจจานุเบกษาเป็นต้นไปเมื่อจะใช้พระราชบัญญัตินี้บังคับในเขตเทศบาลอื่นใดหรือในเขตสุขาภิบาลใดให้ประกาศโดยพระราชกฤษฎีกามาตรา ๓ ในพระราชบัญญัตินี้จอดยานยนตร์ หมายความรวมถึงหยุดยานยนตร์เว้นแต่การหยุดนั้นจะเกิดขึ้นโดยอุบัติเหตุหรือเหตุสุดวิสัยและจะนำยานยนตร์นั้นเคลื่อนไปไม่ได้ที่จอดยานยนตร์ หมายความว่าที่ที่เทศบาลหรือสุขาภิบาลกำหนดและจัดไว้เป็นที่จอดยานยนตร์ตามพระราชบัญญัตินี้พนักงานเจ้าหน้าที่ หมายความว่าพนักงานเจ้าหน้าที่ตามพระราชบัญญัตินี้มาตรา ๔ให้เทศบาลมีอำนาจตราเทศบัญญัติและให้สุขาภิบาลมีอำนาจตราข้อบังคับสุขาภิบาลเพื่อประโยชน์ในการจัดระเบียบการจอดยานยนตร์ดังต่อไปนี้(๑) กำหนดและจัดให้มีที่จอดยานยนตร์ในทางหลวงหรือในที่สาธารณะสำหรับยานยนตร์แต่ละชนิดหรือประเภท(๒) กำหนดระเบียบการจอดยานยนตร์ในที่จอดยานยนตร์(๓)กำหนดอัตราค่าธรรมเนียมจอดยานยนตร์ไม่เกินอัตราในบัญชีท้ายพระราชบัญญัตินี้(๔) กำหนดระยะเวลาจอดยานยนตร์ระยะเวลาที่ต้องเสียค่าธรรมเนียมวิธีการเก็บค่าธรรมเนียมและการยกเว้นค่าธรรมเนียมมาตรา ๕ให้บุคคลต่อไปนี้เป็นพนักงานเจ้าหน้าที่ตามพระราชบัญญัตินี้เพื่อปฏิบัติการภายในเขตอำนาจหน้าที่ของตน(๑) นายกเทศมนตรี และประธานกรรมการสุขาภิบาล(๒)พนักงานเจ้าหน้าที่ซึ่งมีหน้าที่ควบคุมการจราจรตามกฎหมายว่าด้วยการจราจรทางบก(๓) พนักงานเทศบาลซึ่งคณะเทศมนตรีแต่งตั้งและพนักงานสุขาภิบาลซึ่งคณะกรรมการสุขาภิบาลแต่งตั้งมาตรา ๖ ให้พนักงานเจ้าหน้าที่มีอำนาจ ดังต่อไปนี้(๑)ควบคุมการจอดยานยนตร์ในที่จอดยานยนตร์ให้เป็นไปตามระเบียบการจอดยานยนตร์(๒) เรียกเก็บค่าธรรมเนียมจอดยานยนตร์ในที่จอดยานยนตร์ตามอัตราและวิธีการที่กำหนดไว้ในเทศบัญญัติหรือข้อบังคับสุขาภิบาลแล้วแต่กรณี(๓)สั่งให้ผู้ขับขี่หยุดยานยนตร์ในที่จอดยานยนตร์หรือบริเวณใกล้เคียงเพื่อตรวจสอบเกี่ยวกับการเสียค่าธรรมเนียมจอดยานยนตร์(๔) สั่งเป็นหนังสือให้ผู้ขับขี่ยานยนตร์ซึ่งพนักงานเจ้าหน้าที่เห็นว่าได้ฝ่าฝืนเทศบัญญัติหรือข้อบังคับสุขาภิบาลที่ออกตามพระราชบัญญัตินี้ไปชี้แจงเกี่ยวด้วยการฝ่าฝืนนั้น ณที่ทำการของพนักงานเจ้าหน้าที่ภายในยี่สิบสี่ชั่วโมงนับแต่เวลาที่ออกคำสั่งดังกล่าวถ้าไม่พบตัวผู้ขับขี่ยานยนตร์ ให้ติดไว้กับยานยนตร์เพื่อให้ผู้ขับขี่เห็นได้เมื่อมาที่ยานยนตร์มาตรา ๗ผู้ใดฝ่าฝืนเทศบัญญัติหรือข้อบังคับสุขาภิบาลที่ออกตามพระราชบัญญัตินี้ต้องระวางโทษปรับไม่เกินห้าสิบบาทมาตรา ๘ผู้ใดไม่ปฏิบัติตามคำสั่งของพนักงานเจ้าหน้าที่ตามมาตรา ๖ ต้องระวางโทษปรับไม่เกินห้าร้อยบาทมาตรา ๙ เงินค่าปรับตามพระราชบัญญัตินี้ให้เป็นรายได้ของเทศบาลหรือสุขาภิบาลแห่งท้องถิ่นที่ความผิดได้เกิดขึ้นมาตรา ๑๐เงินค่าธรรมเนียมและค่าปรับตามพระราชบัญญัตินี้ให้ใช้เฉพาะเพื่อประโยชน์ในการจัดระเบียบการจอดยานยนตร์ตามพระราชบัญญัตินี้ตลอดจนอุปกรณ์และเครื่องมือเครื่องใช้ของสถานที่ดังกล่าว การบูรณะทางหลวงและสะพานกับการชดใช้เงินกู้ในการก่อสร้างและบูรณะทางหลวงและสะพานในเขตเทศบาลหรือสุขาภิบาลเท่านั้นมาตรา ๑๑พระราชบัญญัตินี้ไม่กระทบกระทั่งอำนาจของเจ้าพนักงานจราจรตามกฎหมายว่าด้วยการจราจรทางบกที่จะกำหนดการจราจรในที่จอดยานยนตร์เป็นการชั่วคราวมาตรา ๑๒ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ผู้รับสนองพระบรมราชโองการพลเอกถ. กิตติขจรรองนายกรัฐมนตรีบัญชีอัตราค่าธรรมเนียมจอดยานยนตร์ในที่ที่กำหนดและจัดไว้[๒] ๑. รถยนต์ก. ในทางหลวง ๑.๐๐ บาท ต่อครึ่งชั่วโมงข. ในที่สาธารณะ หนึ่งชั่วโมงแรก ๓.๐๐ บาทชั่วโมงต่อไปชั่วโมงละ ๑.๐๐ บาท๒. รถจักรยานยนต์ก. ในทางหลวง ๐.๕๐ บาท ต่อครึ่งชั่วโมงข.ในที่สาธารณะ หนึ่งชั่วโมงแรก ๑.๐๐ บาท ชั่วโมงต่อไปชั่วโมงละ ๐.๕๐ บาทหมายเหตุ:- เหตุผลในการประกาศใช้พระราชบัญญัติฉบับนี้ คือเนื่องจากมีผู้ใช้ยานยนตร์ภายในประเทศเพิ่มมากขึ้นย่อมมีปัญหายุ่งยากในทางปฏิบัติเกี่ยวกับการจราจรและสถานที่สำหรับจอดยานยนตร์นอกจากนั้นการสร้างและบูรณะถนนหนทางในขณะนี้ต้องเสียค่าใช้จ่ายเป็นอันมากจึงเป็นการสมควรที่จะให้อำนาจแก่เทศบาลและสุขาภิบาลจัดระเบียบการจอดยานยนตร์ในทางหลวงหรือในที่สาธารณะและเรียกเก็บค่าธรรมเนียมเป็นรายได้เพิ่มขึ้น รายได้ที่ได้จากการนี้ให้นำมาใช้จ่ายในการจัดทำที่จอดยานยนตร์บูรณะทางหลวงและสะพานหรือชดใช้เงินกู้ที่กู้มาใช้จ่ายในการนี้ประกาศคณะปฏิวัติฉบับที่ ๒๑๔ ลงวันที่ ๒๐ กันยายน พุทธศักราช ๒๕๑๕[๓]สัญชัย/ผู้จัดทำ๒๒มกราคม ๒๕๕๒[๑]ราชกิจจานุเบกษา เล่ม ๗๗/ตอนที่ ๓๑/ฉบับพิเศษ หน้า ๔๔/๑๓ เมษายน ๒๕๐๓[๒]บัญชีอัตราค่าธรรมเนียมจอดยานยนตร์ แก้ไขเพิ่มเติมโดยประกาศคณะปฏิวัติ ฉบับที่ ๒๑๔ลงวันที่ ๒๐ กันยายน พุทธศักราช ๒๕๑๕[๓]ราชกิจจานุเบกษา เล่ม ๘๙/ตอนที่ ๑๔๑/ฉบับพิเศษ หน้า ๑/๒๒ กันยายน ๒๕๑๕